במה עורך דין לדיני תעבורה יכול לסייע אם תפס אותך שוטר ?
הנהיגה בכבישי ישראל הולכת ונעשית לא פשוטה מיום ליום. מספר כלי הרכב על הכבישים הולך וגדל מבלי שתשתית הכבישים תגדל בהתאמה, ולפעמים להיפך – מצבם רק נעשה יותר גרוע בין היתר עקב ליקויי תחזוקה, מחסור בתקציבים לתאורה ושיפור ועוד.
אחד הכלים של המדינה לעשות סדר בעומס שנוצר ולהתמודד עם בעיית תאונות הדרכים הוא מערכת החוקים, וביניהם חוקי המהירות, איסור נהיגה בשכרות, תמרורי ההכוונה (עצור, תן זכות קדימה) ועוד. מצד המדינה האינטרס הוא לאכוף את החוקים כך שהתנועה תזרום ויהיו כמה שפחות תאונות דרכים ופצועים. מצדך האינטרס הוא לא להסתבך... אבל אם הואשמת ע"י שוטר בעבירת תנועה כזו או אחרת – קלה כחמורה - הדרך הטובה ביותר מבחינתך להתמודד עם ה"מכה" שנחתה עליך היא להיעזר בעורך דין שמתמחה בדיני תעבורה.
התמחות בדיני תעבורה באה לידי ביטוי במספר רב של אופנים. הכרת החקיקה הספציפית תאפשר לעורך דין פלילי לבדוק בקלות האם מתקיימים בכלל סעיפי העבירה (למשל דרישת כוונת זדון בחלק מהעבירות) והאם מתקיימים הסייגים המוגדרים בחוק. הכרת הפסיקה העדכנית תאפשר לדעת כיצד מפרשים השופטים את הוראות החוק ואיפה נקודות התורפה של כל מקרה ומקרה. עורך דין פלילי שמתמחה בדיני תעבורה הנו בדר"כ בעל נסיון קונקרטי במקרים דומים ויכול לסייע לך מנסיונו ואף לענות לרשויות התביעה בצורה מקצועית טכנית, כגון לגבי מצב התשתית, דרישות ההתקנה וההפעלה של מכשירי המשטרה וכן הלאה.
מומלץ לשים לב שבחלק מהמקרים, אם מדובר על עונש קל כגון קנס של 250 ₪, לפעמים עדיף להודות באשמה ולשלם את הקנס, מבלי להיכנס לפרוצדורה של משפט על כל ההשלכות של זה. לעומת זאת, אם מדובר על סוגיה עקרונית או קנס כבד כגון שלילת רשיון או במצב שאין לך ברירת קנס אלא רק משפט – עורך דין פלילי שמתמחה בדיני תעבורה יוכל להוציא אותך בשלום או לפחות במינימום נזק מהסיטואציה הלא נעימה הזו. והכי חשוב – סעו בזהירות !